ชื่อไทย: อัลลิเกเตอร์
ชื่อสามัญ: Alligator gar
ชื่อวิทยาศาสตร์: Atractosteus spatula
วงศ์ (Family): Lepisosteidae
ถิ่นกำเนิด: แม่น้ำ หรือทะเลสาบ ของสหรัฐอเมริกาทางตอนใต้ เช่น รัฐฟลอริดา และหลุยส์เซียนา
รายละเอียด: เป็นกลุ่มปลาน้ำจืดโบราณ ซึ่งปลาอัลลิเกเตอร์ชนิดนี้เป็นชนิดที่มีขนาดใหญ่ที่สุดขนาดโตเต็มที่ในที่เลี้ยงมีขนาดใหญ่ถึง 1-2 เมตร เคยมีรายงานการจับปลาชนิดนี้ได้มีขนาดถึง 4 เมตรที่รัฐมิสซิสซิปปี ประเทศสหรัฐอเมริกาซึ่งมีการบันทึกไว้ว่าเป็นหนึ่งในปลาน้ำจืดที่มีขนาดใหญ่ที่สุดในโลกอีกชนิดหนึ่งด้วย ปลาอัลลิเกเตอร์เป็นที่นิยมเลี้ยงเป็นปลาสวยงามในบ้านเรามาอย่างยาวนาน บ่อยครั้งที่มีการออกข่าวว่าพบเจอ"ปลาแปลกที่ปากเป็นจระเข้ลำตัวเป็นปลา" ซึ่งก็มาจากนักเลี้ยงปลาในประเทศเราซึ่งเมื่อเลี้ยงโตขนาดใหญ่แล้ว อาจจะเบื่อหรือเลี้ยงไม่ไหวทำให้ขนาดจิตสำนึกนำไปปล่อยในแหล่งน้ำธรรมชาติทำให้เป็นปัญหาในระบบนิเวศน้ำจืดของประเทศไทยเรานั่นเอง ปลาอัลลิเกเตอร์เป็นปลาที่ไม่ดุร้าย ไม่ทำร้ายหรือกินมนุษย์เป็นอาหาร แต่จะกินปลาต่าง ๆ เป็นอาหาร รวมถึงสัตว์ปีกเช่น นกเป็ดน้ำ ได้ด้วย แต่จะกินอาหารชิ้นที่พอที่จะกลืนลงไปได้เท่านั้น เมื่อจับเหยื่อได้แล้วกรามจะล็อกแน่นเพื่อไม่ให้เหยื่อดิ้นหลุด เนื่องจากส่วนหัวมีเนื้อที่ยึดติดกับแผ่นเกล็ดที่แข็งเหมือนเกราะติดกับข้อต่อส่วนคอทำให้แลดูส่วนลำคอลาดโค้ง ทำให้มีแรงงับจำนวนมาก ก่อนที่จะกลืนเหยื่อลงไปในคอ หากจับได้แล้วเหยื่อยังไม่ตาย ก็จะรอให้ตายเสียก่อน ลักษณะของปลาชนิดนื้อคือ มีลักษณะเด่น คือ มีส่วนปากยาวคล้ายกับจระเข้ มีฟันเรียงตัวกันเป็นจำนวนมาก ลำตัวรูปร่างทรงกระบอกยาว มีตั้งแต่สีเหลืองทองถึงน้ำตาลคล้ำมีจุดประสีดำกระจายทั่วบริเวณลำตัวซึ่งปกคลุมด้วยเกล็ดที่มีลักษณะเป็นรูปสี่เหลี่ยมขนมเปียกปูน(Ganoid scales)หุ้มลำตัวเหมือนกับเกราะ ตากลมสีดำ ใต้ท้องสีขาว บริเวณปลายหาง ใกล้หางมีครีบใหญ่อีก 2 ครีบ ซึ่งโคนหางด้านบนมีขนาดใหญ่กว่าโคนหางด้านล่างอย่างเห็นได้ชัดเจน ครีบหางป็นรูปพัด ครีบทุกครีบมีสีเหลืองและมีจุดประดำขนาดเล็กกระจายอยู่ทั่วไป 
ประเภท (Catalogy): ปลาต่างประเทศขนาดใหญ่